b'\n_START_ARTICLE_\nPokrajine Italije\n_START_PARAGRAPH_\nItalijanska republika je upravno sestavljena iz 20 de\xc5\xbeel (it. regione [red\xc5\xbe\xc3\xb2ne]), ki so razdeljene na 110 pokrajin (it. provincia [prov\xc3\xacn\xc4\x8da]), od katerih so tri \xc5\xa1e v pripravi. Zakon predvideva tudi ustanovitev posebnih izvenpokrajinskih organov (Citt\xc3\xa0 Metropolitane [\xc4\x8dit\xc3\xa0 metropolit\xc3\xa0ne]), ki bodo zajemali samo nekatera ve\xc4\x8dja mesta, a trenutno jih \xc5\xa1e ni.\n_START_SECTION_\nZgodovina\n_START_PARAGRAPH_\nV predrepubli\xc5\xa1ki Italiji je bilo dr\xc5\xbeavno ozemlje razdeljeno na 59 pokrajin in ni \xc5\xa1e zavzemalo mesta Mantove in dana\xc5\xa1njih de\xc5\xbeel Bene\xc4\x8dija, Furlanija \xe2\x80\x93 Julijska krajina, Trentinsko - Zgornje Poadi\xc5\xbeje ter Lacij._NEWLINE_Leta 1866 sta bili priklju\xc4\x8dena Italiji Bene\xc4\x8dija in Furlanija, par let zatem Mantova in leta 1870 Rim, s \xc4\x8dimer je \xc5\xa1tevilo pokrajin naraslo na 69._NEWLINE_Leta 1920 je s pridobitvijo Trenta, Trsta in Dalmacije, leta 1924 pa \xc5\xa1e Rijeke, Italija obsegala vsega 76 pokrajin._NEWLINE_Leta 1927 je bila upravna razdelitev dr\xc5\xbeave popolnoma prenovljena; ve\xc4\x8d pokrajin je bilo preimenovanih in kar 17 jih je bilo na novo ustanovljenih. V naslednjih letih se je urejevanje nadaljevalo in za \xc4\x8dasa fa\xc5\xa1izma je bilo v Italiji \xc5\xbee 94 pokrajin, brez kolonij in gubernij._NEWLINE_Po drugi svetovni vojni so odpadle dalmatinske in istrske pokrajine, pa tudi tr\xc5\xbea\xc5\xa1ka, ki so jo zasedli zavezniki. Republika Italija je tako nastala z 91 pokrajinami._NEWLINE_Stanje je ostalo nespremenjeno vse do leta 1968, ko je bila ustanovljena pokrajina Pordenone, nato leta 1970 Isernia in leta 1974 Oristano._NEWLINE_Leta 1992 je bilo ustanovljenih 8 novih pokrajih in po letu 2000 \xc5\xa1e drugih 7, od katerih bodo 3 operativne \xc5\xa1ele leta 2009.'